VGI เคาะปันผล 0.02 บ. ผู้ถือหุ้นใหญ่ “BTSC” รับเงินกว่า 51 ลบ.
บอร์ด VGI เคาะปันผล 0.02 บ. ขึ้น XD วันที่ 28 ก.พ.65 พร้อมจ่าย 14 มี.ค.65 ผู้ถือหุ้นใหญ่เบอร์หนึ่ง “ระบบขนส่งมวลชนกรุงเทพ” รับเงินกว่า 51 ลบ. ส่วน BTS รับ 37.80 ลบ.
บอร์ด VGI เคาะปันผล 0.02 บ. ขึ้น XD วันที่ 28 ก.พ.65 พร้อมจ่าย 14 มี.ค.65 ผู้ถือหุ้นใหญ่เบอร์หนึ่ง “ระบบขนส่งมวลชนกรุงเทพ” รับเงินกว่า 51 ลบ.
14 ก.พ. 2565

บริษัท วีจีไอ จำกัด (มหาชน) หรือ VGI ระบุว่า ที่ประชุมคณะกรรมการบริษัทฯ วันที่ 14 ก.พ.2565 มีมติอนุมัติจ่ายปันผลจากงวดดำเนินงานวันที่ 1 เม.ย. 2564 ถึงวันที่ 30 ก.ย. 2564 เป็นเงินสดในอัตราหุ้นละ 0.02 บาท กำหนดขึ้นเครื่องหมาย XD ในวันที่ 28 ก.พ.2565 และกำหนดจ่ายเงินปันผลในวันที่ 14 มี.ค.2565
ทั้งนี้ จากข้อมูลผู้ถือหุ้นรายใหญ่ ณ วันที่ 9 ก.พ.2565 พบว่า บริษัท ระบบขนส่งมวลชนกรุงเทพ จำกัด (มหาชน) หรือ BTSC เป็นผู้ถือหุ้นใหญ่อันดับ 1 โดยถือหุ้น VGI จำนวน 2,554,351,500 หุ้น หรือคิดเป็นสัดส่วน 29.66% จึงเท่ากับว่า บริษัท ระบบขนส่งมวลชนกรุงเทพ จำกัด (มหาชน) จะได้รับเงินปันผลในครั้งนี้ประมาณ 51.09 ล้านบาท
ส่วนบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS เป็นผู้ถือหุ้นรายใหญ่อันดับ 2 ถือหุ้นจำนวน 1,890,003,340 หุ้น หรือคิดเป็นสัดส่วน  1.95% จึงเท่ากับว่า BTS จะได้รับเงินปันผลในครั้งนี้ประมาณ 37.80 ล้านบาท